שעווה בקו ביקיני

אזור המפשעה של אישה לאחר הסרת שיער בשעווה
שעווה בקו ביקיני היא הסרת שער הערווה באמצעות שעווה.

== רקע ==
שעווה המשמשת לצורך הסרת השער באזור המפשעה יכולה להיות ייעודית להסרת שיער באזור זה או שעווה אחרת, חמה או קרה, הנדבקת לשערות ומוציאה אותן מהשורש בעת משיכה מהירה, לעיתים בעזרת רצועות בד. המונח "שעווה בקו ביקיני" קשור לרוב להסרת שיער באזור אצל נשים, אך גם גברים עושים לעיתים שעווה באזור זה.<ref></ref>

קו הביקיני הוא אזור הרגל העליונה והירך הפנימית שבה בדרך כלל צומח שיער ערווה שאינו מכוסה על ידי חלקו התחתון של בגד ים ביקיני.<ref></ref> בתרבויות מסוימות, נוכחות של שיער גלוי באזור זה יכולה להיחשב מביכה, מה שעשויה להיות אחת הסיבות לכך שנשים נוהגות להסיר שם שיער.<ref name=":3"></ref> ישנם אנשים המסירים שיער ערווה גם במקומות שאינו חשוף מסיבות שונות הקשורות לאסתטיקה, טיפוח גוף, היגיינה, תרבות, דת או אופנה.

== טכניקה ==
ניתן להסיר שיער ערווה במגוון טכניקות מלבד שעווה: גילוח, הסרה באמצעות סוכר מחומם, אפילציה, הסרת שיער בלייזר או באמצעות קרמים להסרה כימית. תהליך הסרת השיער בשעווה מתחיל במריחת שעווה מומסת, בדרך כלל חמה, על שיער הערווה אותו מעוניינים להסיר. השעווה, שנדבקת לשיער כשהיא מתקשה, לרוב מכוסה לאחר מכן ברצועות בד קטנות. כאשר השעווה מתקשה מספיק, הבד הנשלף במהירות מסיר את השיער מהשורש כשהשעווה נמשכת. שעווה יכולה להתבצע באופן עצמאי באמצעות ערכה ביתית או על ידי קוסמטיקאית במספרה או בספא.<ref name="Cosmo"></ref>
מריחת שעווה על שיער הערווה הנשי
באזורים בהם טרם הוסר שיער או שלא הוסר זמן רב, ייתכן שיהיה צורך בגזירה או בגילוח מקדים של שיער הערווה באמצעות מספריים או סכין.<ref name="milady">Helen Bickmore; Milady's Hair Removal Techniques: A Comprehensive Manual; Thomson Delmar Learning; 2003; </ref> לפני תחילת התהליך מומלץ לבצע בדיקה לזיהוי רגישות או אלרגיה של העור, בדרך כלל באזור הירך העליונה. לפעמים לאחר הסרת השיער בשעווה, במיוחד לאחר תקופה ארוכה של הסרה בתדירות גבוהה, תהיה האטה בקצב צמיחת השיער המחודש.<ref name="Cosmo"></ref>

לפני ביצוע הסרת השיער בשעווה מקובל למרוח חומר מחטא על האזור. השעווה נמרחת בעזרת מרית לכיוון צמיחת השיער בשטח מצומצם יחסית. לאחר המריחה, כאשר השעווה יציבה מספיק אך עדיין גמישה, נמשכות רצועות השעווה נגד כיוון צמיחת השיער תוך שמירה על עור מתוח.<ref name="milady"></ref>

כאב הנובע ישירות מהליך הסרת השיער בשעווה יכול להיות כאב קל החולף בתוך מספר שניות. חלק מהאנשים החווים כאב בפעם הראשונה יחוו כאב מופחת בפעמים הבאות. לקיחת תרופות שונות נוגדות דלקת (למשל כדורים המבוססים על איבופרופן) כשעה לפני השעווה עשויות להפחית כאב פוטנציאלי מהשעווה.<ref>Michael J. Klag, Johns Hopkins Family Health Book, page 769, HarperCollins, 1999, </ref> תכשירים לאילחוש מקומי של העור, למשל משחת אמלה , יכולים גם הם לסייע בהפחתת כאבים.<ref name="Cosmo"></ref> שעווה באזור קו הביקיני במהלך ההיריון בדרך כלל כואבת יותר, בשל רגישות מוגברת.<ref>Linda Murray, Leah Hennen & Jim Scott, The Babycenter Essential Guide to Pregnancy and Birth, page 576, Rodale, 2005, </ref> סוג השעווה המשמש לקווי ביקיני עשוי לרוב מתערובת של דונג דבורים ושמן והוא עדין יותר מהשעווה המשמשת בדרך כלל להסרת שיער במקומות אחרים בגוף. שעווה המבוססת על דונג דבורים נחשבת לחזקה ויעילה יותר בהסרת שיער הערווה העבה והגס יותר.<ref>Susan Cressy & Margaret Rennie, Beauty Therapy Fact File, page 293, Heinemann, 2004, </ref>

לעיתים כתוצאה מהתהליך עלולים להיווצר פצעונים או צמיחה של שיערות הפוכות<ref name=":2"></ref>. שערות בודדות ניתנות להסרה בעזרת פינצטה או אפילציה.<ref name="Ovat">Lia Schorr, Shari Miller Sims & Shari Sims, SalonOvations' Advanced Skin Care Handbook, pages 94–95, 117-118, Cengage Learning, 1994, </ref> אי הנוחות בעקבות ההליך נמשכת בדרך כלל יומיים עד חמישה ימים.<ref>Hilda Hutcherson, Pleasure, page 190, Perigee, 2006, </ref> מריחת שמנים מרגיעים שונים כמה ימים לאחר השעווה יכולה לסייע בהחדרה של לחות לעור ולהפחית כאבים וזיהומים דלקתיים אפשריים.<ref></ref> עם הסרה חוזרת ונשנית לאורך זמן, נחלש שיער הערווה וגדל לאט יותר, מה שמוביל להסרה קלה יותר עם פחות כאבים.<ref name="WomansDay"></ref>

== סגנונות ==
יש אנשים שבוחרים לעצב את שיער הערווה שלהם בדרכים שונות בהתאם למגמות חברתיות שונות או כביטוי לסגנון או לאורח החיים שלהם.<ref name="telegraph"></ref><ref></ref>

שיער ערווה טבעי מתייחס לשיער ערווה שלא עוצב ולא הוסר כלל.<ref></ref> "גזוז" או "חתוך" מתייחס לשיער ערווה מעוצב שלא הוסר לחלוטין, מלבד גילוח פנים הירכיים. חלק מהנשים מקצצות חלק מהשיער באזור ומותירות שיער באזור שפתי הפות תוך הסרת שיער באזור כף הערווה. שיער ערווה עשוי להיות מעוצב במספר סגנונות בסיסיים<ref name="milady"></ref> אליהם מתייחסים בשמות שונים.<ref></ref> מכונים להסרת שיער משתמשים לעיתים בשמות ייחודיים משלהם לסוגי שעווה נפוצים, למשל בהתייחס לסגנון הברזילאי כ"קו הנחיתה", "מוהוקיני" או "מולי מונטי".<ref></ref><ref></ref>

שלושת הסוגים העיקריים מתוארים להלן:

=== שעווה אמריקאית ===
שעווה אמריקאית - הסרת שיער רק ב"קו הביקיני"
שעווה אמריקאית היא הסרה של שיער הערווה רק באזור שלא מכוסה בבגד ים, בחלק העליון של הירכיים ומתחת לטבור. סגנון זה מכונה גם "שעוות ביקיני בסיסית",<ref name="milady"></ref><ref name="essort"></ref><ref name="BrBi"></ref> או "קו ביקיני", שכן הוא כרוך בהסרת שיער בשעווה מהצדדים ליצירת משולש כך שלא ניתן לראות שיער ערווה בעת לבישת בגד ים.<ref name="landingstrip"></ref> בעת ביצוע הסרת שיער בסגנון אמריקאי לרוב תלבש האישה תחתוני ביקיני או תחתונים רגילים. שעווה אמריקאית רגילה אורכת כ־20 עד 30 דקות.<ref name="milady" />

=== שעווה צרפתית ===
שעווה צרפתית (המכונה לפעמים רצועת נחיתה או שעווה ברזילאית חלקית) משאירה רצועה אנכית של שיער ערווה ברוחב של ובאורך של בערך, ממש מעל הפות.<ref name="milady"></ref><ref name="essort"></ref> ניתן להסיר שיער סביב אזור פי הטבעת והשפתיים.<ref name="milady" />

=== שעווה ברזילאית ===
שעווה ברזילאית - הסרה של כל שיער הערווה
שעווה ברזילאית (או שעוות ספינקס<ref name="weigle">Weigle, Elizabeth Anne. The American trend of female pubic hair removal. Diss. uga, 2009.</ref>) היא הסרה של כל שיער הערווה מאזור האגן, הפות, השפתיים, חיץ הנקביים (הפרינאום)<ref></ref><ref name="BVio"></ref> ופי הטבעת, לעיתים תוך השארת רצועה דקה של השיער על כף הערווה.<ref name="BrBi"></ref> שעווה ברזילאית ידועה גם בשם שעווה ברזילאית מלאה, שעווה ביקיני מלאה, או שעווה הוליוודית.<ref name="milady" /><ref name="BrBi" /> סגנון זה נקרא לראשונה שעווה ברזילאית על ידי סלון "ג'יי סיסטרס" במנהטן, שהוקם ב-1987 על ידי שבע אחיות מברזיל.<ref></ref><ref></ref>

שעווה ברזילאית שנויה במחלוקת יותר מסוגי שעווה אחרים.<ref name="Joannides (2006)"></ref> כמו כל שעווה, זו יכולה להיות חוויה פיזית כואבת במהלך ההסרה וגם לאחר מכן.<ref name="BVio"></ref> המבקרים את הסגנון הזה טוענים כי שעווה ברזילאית יכולה לתרום למראה של קטינה אצל אישה בוגרת, וכי ייתכן שזו אחת הסיבות לפופולריות שלה בתעשיית המין.<ref name="GodS"></ref>

== בריאות ==
סטטיסטיקות על הסרת שער הערווה על ידי נשים וגברים. כחצי מהנשים מסירות לחלוטין את שער הערווה. רק כ-5% מהנשים אינן מטפלות כלל בשער הערווה
בשנת 2016 פרסם כתב העת של איגוד הרפואה האמריקאי מחקר, בו נמצא כי מתוך 3,316 נשים אמריקאיות שנבדקו, 84% דיווחו על היסטוריה של טיפוח שיער ערווה במהלך חייהן, כאשר 59% מהן דיווחו כי המניע העיקרי להסרה הוא היגיינה.<ref name=":0"></ref><ref name=":1"></ref>

לשעוות ביקיני נזקפת הפחתה עולמית משמעותית במקרים של כיני ערווה.<ref></ref> עם זאת, הקהילה הרפואית ראתה עלייה לאחרונה בפוליקוליטיס, או זיהום סביב זקיק השערה, אצל נשים המשתמשות בשעווה או מגלחות את אזור הביקיני שלהן.<ref></ref>

== עמדות חברתיות ==
לפי האתנולוג פ' פאוסט, במחקר משנת 1901, הסרת שיער גוף, כולל שיער ערווה על הפות, הוא מנהג שמאפיין נשים מקאסטת הנאיר בהודו.<ref></ref> בחברות שונות בעולם המערבי, הסרת שיער גוף נשי (למעט שיער ראש, ריסים וגבות) נחשבה באופן מסורתי כנאותה כשמדובר בשיער באזורים הגלויים לעין.<ref name="Embod1"></ref>

ביחס לשיער הערווה, עם השינוי בהתפתחות בגדי הים ומזעור של האזורים המכוסים בבד, בייחוד מאז הכניסה לאופנה והפופולריות של הביקיני מאז 1946, והיעלמותה של החצאית בבגדי ים, גם עיצוב שיער הערווה נכנס לאופנה.<ref name=":3" /> הנוהג להסיר חלק גדול יותר משיער הערווה המשיך עם התחזקות בפופולריות של בגדי ים אפילו קטנים יותר מביקיני, כגון החוטיני, שחשף את הישבן.

שינויים בסגנונות ההלבשה התחתונה גם הם עודדו את הסרת שיער הערווה<ref name="milady"></ref> ואת סגנון ה"מפשעות העירומות", כלומר, הסרת סך של שיער הערווה, כגון סגנון ברזילאי מלא או סגנון הספינקס. מפשעה חלקה לחלוטין נחשבת לעיתים כנותנת מראה צעיר יותר.<ref name="Embod1"></ref> על פי החוקרים צצ'לר, דווין ודרקסלבואר, הסרת כל שיער הגוף הנראה נתפסת כהיבט חשוב בנשיות.

כיום יש שיטות אחרות וחדשניות יותר להסרת השיער, שנחשבות נפוצות יותר מאחר שהן גורמות פחות כאב בעת ההסרה ונחשבות ליעילות יותר<ref name=":2" />.

== ראו גם ==
* שיער
* הסרת שיער
* ואג'זל

== הערות שוליים ==

קטגוריה:הסרת שיער
קטגוריה:מחלוקות בגדים